Kitab Suci Bocah nyuguhaké Dhaniel Sang Tawanan
Ditulis déning: Edward Hughes Digambari déning: Jonathan Hay Dibesut déning: Mary-Anne S. Diterjemahaké déning: Maryudha Diproduksi déning: Bible for Children ©2022 Bible for Children, Inc. Kowé duwé hak motokopi utawa nyithak crita iki, waton ora kanggo diedol.
Dhaniel lan kancane telu manggon ing Israèl. Ing sawijining dina ana raja agung teka ing tanah kelairane lan nggawa kabeh nom-noman sing pinter menyang negarane. Raja duwe jeneng dawa banget - Nebukadnezar - omahe ana ing negara adoh banget jenenge Babil.
Nom-noman kuwi diopeni kanthi apik banget ing Babil. Raja wis milih cah enom sing paling cerdas lan paling apik saka saben negara ing donya. Dhèwèké ngrancang kanggo nglatih wong-wong mau nganggo basa Babil supaya bisa dadi abdine lan mbantu dhèwèké ngatur kerajaan.
Panganan uga apik. Para nom-noman padha mangan apa sing dipangan dening raja. Nanging Dhaniel lan kanca-kancane ora gelem mangan panganan kuwi merga wis diwenehake marang allah palsu. Dhaniel wis janji ora bakal nindakke apa-apa sing nglawan marang Gusti Allahe. Gusti Allah Israèl wis dhawuh marang umate supaya ora hubungan karo brahala utawa allah palsu.
Dhaniel njaluk ijin marang wong sing ngurusi latihane supaya ora usah mangan panganane raja. Yen Raja ngerti, dhèwèké bakal nesu banget. Nanging Gusti Allah wis nggawe Dhaniel dadi katresnane wong iki.
Dhèwèké setuju menehi ujian marang Daniel lan kanca-kancane. Sajrone sepuluh dina, mung mangan sayuran lan mung ngombe banyu. Sawise sepuluh dina, Dhaniel lan kanca-kancane katon luwih sehat ketimbang para nom-noman liyane sing padha mangan dhaharane Raja. Dadi diijini terus mangan sayuran lan ngombe banyu.
Nom-noman iki ngurmati Gusti Allah. Lan Gusti Allah ngurmati cah nom-noman iki. Gusti Allah sampun paring kawruh lan kaprigelan ing bab kang padha disinauni, lan Dhaniel duwe kawicaksanan kanggo ngerti sakehing wahyu lan impen.
Sawise telung taun sekolah ing Babil, kabeh nom-noman diajokake marang Raja Nebukadnezar. Dhèwèké milih Dhaniel lan telu kancané sing paling apik. Nyatane, Raja nemokake manawa Dhaniel duwe kawicaksanan luwih akeh tinimbang kabeh wong wicaksana ing kerajaane.
Ing sawijining wengi, raja ngimpi sing nggegirisi. Dhèwèké nimbali para ahli sihir, ahli nujum lan tukang sihir supaya teka lan ngadeg ing ngarsane. Raja ngandika, "Aku ngimpi, lan aku kepengin ngerti artine ngimpi kuwi." Para wicaksana mangsuli, "Dhuh Raja, mugi karsaa sugenga ing salawas-lawase! Sumonggo paring ngertos kita para abdi panjenengan lan kita ajeng maringi ngertos punapa artosipun."
Wangsulane Raja: "Ora! Kowe kudu nyritakake apa impenku lan apa tegese. Yen ora, kowé bakal padha cilaka lan omahmu diobong. Raja banjur ngandika, "Kowé bakal padha tampa peparing lan ganjaran lan pakurmatan kang gedhe." Mesthine, ora ana wong wicaksana sing bisa nyritakake impene raja marang panjenengane.
Para wicaksana Raja matur marang Raja, "Mboten wonten tiyang ing bumi menika ingkang saged nindakake napa sing panjenengan taken, mung para dewa, lan mboten manggen ing bumi." Raja duka banget. "Tumpesa kabeh wong wicaksana ing Babil!" dhawuhe.
Bareng prajurit sing nimbali Dhaniel padha teka, Dhaniel banjur matur marang Ariokh, senapatine Raja: "Yagene Raja arep numpes kabeh wong wicaksana?" Ariokh banjur nyritakake marang Dhaniel kabeh lelakon mau. Dhaniel tindak nemoni raja. Dhèwèké njaluk wektu luwih dawa supaya bisa ngartike marang raja tegese impene.
Dhaniel banjur mulih lan nyritakake kabeh marang Sadrakh, Mesakh lan Abednego, kanca-kancane. Dhaniel ora ngerti apa ngimpi lan apa tegese, nanging dhèwèké ngerti Wong sing ngerti kabeh. Yaiku Gusti Allah. Dadi, Dhaniel lan kanca-kancane ndedonga.
Gusti Allah nduduhke Dhaniel impene lan tegese. Dhaniel muji Gusti Allah ing swarga, matur, "Pinujia Asmane Gusti Allah ing salawas-lawase, amarga kawicaksanan lan kekuwatane kagungane." Dhaniel enggal-enggal sowan ing ngarsane raja sarta matur: "Ing swarga wonten Gusti Allah kang ngudhari wewadi." Dhèwèké banjur nyritakake apa sing diimpike raja lan apa tegese impen mau.
Bareng Raja Nebukadnezar krungu impene lan tegese, banjur sumungkem ana ing ngarepe Dhaniel sarta ngandika: "Satemene Gusti Allahmu iku Gusti Allahe para allah, Gustine para raja, lan kang ngudhari wewadi, awit kowé bisa ngungkapake wewadi iki!"
Raja banjur ndadekake Dhaniel dadi wong kang pinunjul, sarta maringi piwulang gedhe marang Dhaniel. Raja ndadekake Dhaniel panguwasa ing kabeh provinsi Babil, lan dadi pangareping sakehing wong wicaksana ing Babil.
Dhaniel Sang Tawanan Crita saka Pangandikané Gusti, Kitab Suci bisa digolèki ing Dhaniel 1-2 "'Kawedharipun pangandika Paduka punika madhangi'." Jabur 119:130